110. tbl. 70. árg. MIÐVIKUDAGUR 18 . MAI 1983 Prentsmiðja Morgunblaðsins Unnið að slökkvistarfi viö frystihús Keflavíkur hf. í gærkveldi . Sá hluti hússins sem brennur er allt vinnslusvæði fyrirtækisins ásamt lager . í húsinu til hægri fremst á myndinni eru skrifstofur fyrirtækisins og aðstaða fyrir starfsfólk , en í húsinu til vinstri beitingaaðstaða og humarvinnsla . Morgunbiaftið / Kristján Einarsson Stórbruni í Kef lavík í gærkvöldi : Tugmilljóna tjón er hraðfrysti - hús Keflavíkur hf. brann TUGMILLJÖNATJÓN varð í elds - voða í hraðfrystihúsi Keflavíkur h / f í gærkvöldi . Einungis skemmdir á húseignum og vélbúnaði nema tug - um milljóna og ef fiskur sem geymd - ur var í frystigeymslu fyrirtækisins hefur orðið fyrir skemmdum , en þar voru geymdir 15 þúsund pakkar af físki , bætast við tjónið 10 — 20 millj ónir króna , eftir því hve miklar þær skemmdir reynast . Eldsupptök eru ókunn . Ljóst er að margir munu missa atvinnu sína um óákveðinn tíma vegna þessa og fara þeir líklega beint á atvinnuleysisskrá . Þá var fjöldi skólafólks búinn að fá vilyrði um vinnu hjá fyrirtækinu og ein - hverjir höfðu þegar hafið vinnu . Hætt er við , að eldsvoðinn hafi rýrt möguleika skólafólksins á sumar - vinnu verulega , þar sem atvinnuleysi hefur verið í Keflavík að undan - fórnu . „ Það eru skemmdir á öllum hús - eignum fyrirtækisins , nema að - stöðu starfsfólks , beitingaraðstöðu og humarvinnslu . Einnig standa vonir til að flökunarsalur hafi ekki orðið fyrir miklum skemmdum . Það ræðst að miklu leyti af því hvernig frystiklefinn og afurðirn - Hefur geigvænlegar afleiðingar fyrir at - vinnulífið , segir forseti bæjarstjórnar ar þar hafa sloppið , hve mikið tjónið verður . Eftir því sem við best vitum komst ekki eldur í frystiklefann , en þak hans brann og vatn og reykur komst þar inn , " sagði ólafur B. Ólafsson , fram - kvæmdastjóri Keflavíkur hf. , í samtali við Morgunblaðið í gær - kveldi . Verkstjóri og vélstjóri yfirgáfu húsnæði frystihúss Keflavíkur hf. um hálf átta leytið í gærkveldi og var þá allt með eðlilegum hætti . Skömmu fyrir átta berst síðan lögreglunni í Keflavík tilkynning um eldinn , þannig að ljóst er að eldurinn hefur brotist út með skjótum hætti , enda pappi og önn - ur eldfim efni , þar sem hann er talinn hafa kviknað . Slökkvilið Keflavíkur kom þegar á staðinn og strax voru gerðar ráðstafanir til að fá aðstoð frá slökkviliðinu á Keflavíkurflugvelli og slökkviliðinu í Sandgerði og komu þau bæði til aðstoðar stuttu síðar . Samkvæmt upplýsingum Ingiþórs Geirssonar , slökkviliðs - stjóra í Keflavík , sem stjórnaði að - gerðum slökkviliðanna gegn eldin - um , var mikil ) eldur í húsinu og erfitt að eiga við hann . Norðvestan kaldi var og logaði upp úr þaki umbúðageymslu , þar sem geymdar voru pappaumbúðir . Þakið var ein - angrað með spónum og korki , sem logar vel , enda frá þeim tíma sem slík efni voru notuð til einangrun - ar . Breiddist eldurinn því fljótt út eftir þakinu og varð það alelda á skammri stundu . „ Slökkvistarfið gekk eftir atvik - um vel . Við komum á staðinn rétt fyrir klukkan 8 og upp úr 9 vorum við nokkurn veginn búnir að ná tökum á eldinum . Á tímabili höfð - um við áhyggjur af ammóníak - geymum , sem voru í vélasalnum , en við vissar aðstæður er hætta á að þeir springi . Okkur tókst að verja þá og húsin í nágrenninu , sem virðast alveg hafa sloppið . 50 — 60 slökkviliðsmenn frá þrem slökkviliðum börðust við eldinn , með um tíu tæki , " sagði Ingiþór Geirsson . Húsnæði frystihúss Keflavíkur hf. , sem stofnað var 1936 , er frá ýmsum tímum . Elsti hluti hússins , þar sem skrifstofur fyrirtækisins eru til húsa , er um hundrað ára gamall og sá hluti hússins hefur alveg sloppið við skemmdir , sem og sá nýjasti , sem var smíðaður 1973 . Þá voru einnig gerðar endurbætur á öðrum hlutum húsnæðisins , þeim hluta sem nú er brunninn . „ Vegna þess hve reykurinn var gífurlegur , þorðum við ekki annað en að rýma 7 — 8 næstu hús , meðan ekki var útséð hvernig færi , enda býr í þeim bæði gamalt og sjúkt fólk . Farið var með sumt þess til ættingja og vina , en annað á lög - reglustöðina . Við urðum að byrja á því að rýma svæðið , þegar við komum á staðinn , en þar var allt fullt af fólki og bílum . Fólk tók þvi mjög vel að færa sig og það gekk mjög fljótt , " sagði Rúnar Lúð - víksson , aðstoðarvarðstjóri hjá lögreglunni í Keflavík . Um 115 manns eru á launaskrá í landi hjá Keflavík hf. , auk 50 — 60 manna sem eru á bátum og togur - um fyrirtækisins . „ Það er mjög erfitt að átta sig á því hvað skemmdirnar eru miklar á þessari stundu , " sagði ólafur B. Ólafsson . „ Við byrjum á því strax í fyrra - málið að taka fiskinn út úr frysti - geymslunni og reyna að bjarga því sem bjargað verður . Þá munum við reyna að bæta eins mikilli vinnslu og mögulegt er á systurfyrirtæki Keflavíkur hf. , Miðnes hf. í Sand - gerði , og munum reyna að bjóða fólkinu , sem unnið hefur hér hjá okkur , vinnu þar til að byrja með . Annars er að svo komnu máli af - skaplega erfitt að segja nokkuð , meðan ekki er vitað meira um tjónið , en nú er , " sagði Ólafur . Sjá nánar á bls. 2 og miðopnu .